36 gevangenes tydens brand beseerLeeuwkop-gevangenis (Argieffoto) Minstens 36 gevangenes het geringe tot ernstige beserings opgedoen tydens ŉ brand by Leeuwkop-gevangenis in Johannesburg. “Twee gevangenes is in ŉ kritieke toestand,” het Athlenda Mathe, woordvoerder van Netcare 911, gesê. Dit is nog nie duidelik hoe die brand ontstaan het nie. Die brand het omstreeks 14:00 uitgebreek. “Paramedici het persone behandel vir brandwonde en rookinaseming. Diegene wat verdere behandeling benodig word na verskeie hospitale in Johannesburg geneem,” het Mathe bygevoeg.